יעקב ידיד

הרב יעקב ידיד (נולד בי"ז בתמוז ה'תשכ"ז, 25 ביולי 1967) הוא רב ישראלי, פוסק וראש ישיבה.

עומד בראש ישיבת כרמיאל, אותה יסד, ורב הגרעין התורני בכרמיאל. ממקימי ישיבת ברכת יוסף שבאלון מורה, בעל תואר יקיר העיר כרמיאל לשנת 2020<ref name=":0"></ref>.

== ביוגרפיה ==
נולד בשכונת קריית שמואל שבחיפה לרב אליהו ידיד, מרצה לתנ"ך ומחבר ספרים ובן למשפחה מיהדות מצרים ולאמו רחל, גננת. גדל בירושלים. בתקופת גיל התיכון, למד בישיבה התיכונית בקריית חינוך שעלבים ושנה אחת בישיבת אופקים. לאחר מכן למד בישיבת מרכז הרב אצל הרב אברהם אלקנה כהנא שפירא. התגייס לצה"ל ושירת כחובש קרבי.

השתתף ביסודה של ישיבת ברכת יוסף באלון מורה, יחד עם הרב אליקים לבנון והרב שמעון פורטל שם שימש כר"מ מספר שנים. בתקופה זו העביר במקביל שיעורים בתנ"ך בישיבת קדומים ובבתי כנסת בישובי השומרון.

באלול ה'תשס"ג, עבר עם משפחתו לכרמיאל, להקים את ישיבת כרמיאל ולעמוד בראשותה, וכדי לכהן כרב הגרעין התורני בעיר, בתפקידים אלו משמש עד היום.

מלמד בישיבת כרמיאל, שם מעביר שיעורים בגמרא, תנ"ך, מדרש רבה ובנושאים נוספים. בנוסף, מלמד במדרשת עורי צפון בעיר עכו, בבתי כנסת בכרמיאל ובמקומות נוספים.

היה בקשר קרוב עם הרב אלישע וישליצקי שתמך בישיבה ובגרעין התורני והגיע להעביר שיעורים בישיבה בכרמיאל באופן תדיר.

בשנת 2020 הוענק לרב ידיד תואר יקיר העיר כרמיאל.<ref name=":0" />

נשוי לעידית, גר בכרמיאל, אב לשמונה. אחיו, הרב מתניה ידיד, הוא דוקטורנט לחינוך, מרצה ומגשר, מזכ"ל תנועת הבוגרים של בני עקיבא לשעבר. גיסו הוא הרב בן ציון אלגאזי, ראש ישיבת רמת גן.
הרב יעקב ידיד בעריכת [[חופה]]

== עמדותיו ==
תומך בחיזוק ההתיישבות היהודית בגליל, ובחיזוק הגרעינים התורניים באזור זה. במאמר שכתב לערוץ 7 ב-2021 כתב: <ref></ref>

== מכתביו ועריכותיו ==
=== עריכה ===
* ממגד גבעות עולם (עורך: הרב יעקב ידיד), כתב עת תורני בהוצאת ישיבת ברכת יוסף, אלון מורה, מס' כרכים.
* ממגד גבעות עולם, לזכרו של הרב בנימין הרלינג (עורך: הרב יעקב ידיד), הוצאת ישיבת ברכת יוסף, אלון מורה, ה'תשס"א, 2001.

=== מספריו ===
* שיעורים במגילת רות, הוצאת ישיבת כרמיאל, ה'תשע"ו, 2016.

=== ממאמריו ===
* כח הארי וכח הנחש שבשבט דן, ניצני ארץ ח', הוצאת מרכז הרב, ה'תשנ"ב.
* עבודת ה' של שנואה לאה, כתב העת התורני תבואות, הוצאת ישיבת כרמיאל, כרמיאל. [https://ykarmiel.co.il/עבודת-ה-של-שנואה-לאה/ ובאתר האינטרנט של הישיבה].
* תורת המגביה והגולל, כתב העת התורני תבואות, הוצאת ישיבת כרמיאל, כרמיאל [https://ykarmiel.co.il/תורת-המגביה-והגולל/ ובאתר האינטרנט של הישיבה].
* סוגיות במסכת כתובות: מקורות ומהלך הבנת הסוגיא, כתב העת התורני ממגד גבעות עולם כרך ד', הוצאת ישיבת ברכת יוסף, אלון מורה, ה'תשס"א, 2001.
* תורה מארץ בבל - מדוע?, כתב העת התורני ממגד גבעות עולם כרך ד', הוצאת ישיבת ברכת יוסף, אלון מורה, ה'תשס"א, 2001.

== קישורים חיצוניים ==
* [https://ykarmiel.co.il/שיעורים-של-הרב-יעקב-ידיד/ שיעורי הרב יעקב ידיד], באתר ישיבת כרמיאל
* [https://www.yelonmoreh.co.il/index2.php?id=15&queryText=יעקב+ידיד שיעורי הרב יעקב ידיד], באתר ישיבת ברכת יוסף - אלון מורה
* 
* 
* 
* מערכת פורטל זהר-נט, ו[https://www.zhk.co.il/ואלה-הם-יקירי-העיר-לשנת-2020/ אלה הם יקירי העיר לשנת 2020], באתר זהר-נט, 1 בפברואר 2020
* הרב יעקב ידיד[https://www.now14.co.il/%D7%96%D7%9E%D7%A0%D7%99-%D7%9B%D7%A0%D7%99%D7%A1%D7%AA-%D7%95%D7%99%D7%A6%D7%99%D7%90%D7%AA-%D7%A9%D7%91%D7%AA-%D7%91%D7%90%D7%A8%D7%A5-%D7%95%D7%91%D7%A2%D7%95%D7%9C%D7%9D-%D7%A4%D7%A8%D7%A9%D7%AA/, מה התועלת בגילוי הקץ?], דבר תורה לשבת פרשת ויחי, באתר עכשיו 14, 6 בדצמבר 2022
* [https://www.inn.co.il/tags/הרב_יעקב_ידיד/ כל הכתבות על הרב יעקב ידיד], באתר ערוץ 7
* 

== הערות שוליים ==

קטגוריה:רבני הציונות הדתית בישראל
קטגוריה:תלמידי הרב אברהם אלקנה שפירא
קטגוריה:ראשי ישיבה ישראלים
קטגוריה:יקירי כרמיאל
קטגוריה:בוגרי ישיבת מרכז הרב
קטגוריה:ישראלים שנולדו ב-1967
קטגוריה:בוגרי ישיבת אופקים
קטגוריה:בוגרי ישיבת שעלבים